સામગ્રી: વર્ષ 2014માં ચૂંટણી યોજાઈ ત્યારે નરેન્દ્ર મોદી ગુજરાતના મુખ્ય મંત્રી તથા ભાજપના વડા પ્રધાનપદના ઉમેદવાર હતા, જ્યારે અમિત શાહને ઉત્તર પ્રદેશ ભાજપના પ્રભારી નીમવામાં આવ્યા હતા. એ સમયે ભાજપ તમામ 26 બેઠક જીત્યો હતો.

ફરી એક વખત વડા પ્રધાન નરેન્દ્ર મોદી તથા શાસક પક્ષ ભાજપના અધ્યક્ષ અમિત શાહનું 'ગૃહરાજ્ય' હોવાથી સ્વાભાવિક રીતે તેના ઉપર મીટ મંડાયેલી છે. 

ગુજરાતમાં ચૂંટણી દરમિયાન કેટલીક એવી બાબતો બની, જે 'ટર્નિંગ પૉઇન્ટ' બની રહી.

તમે આ વાંચ્યું કે નહીં?

હાર્દિક પટેલ કૉંગ્રેસમાં જોડાયા 

હાર્દિક પટેલને કૉંગ્રેસે ગુજરાત, બિહાર અને ઉત્તર પ્રદેશમાં સ્ટાર પ્રચારક બનાવ્યા હતા

પાટીદાર અનામત આંદોલન દ્વારા ચર્ચામાં આવેલા હાર્દિક પટેલે માર્ચ-2019માં કૉંગ્રેસમાં પ્રવેશ મેળવ્યો હતો. તેઓ જામનગરની બેઠક ઉપરથી ચૂંટણી લડવા માગતા હતા, પરંતુ કાયદાકીય આંટીઘૂંટીને કારણે તેઓ ચૂંટણી લડી શક્યા ન હતા.

કૉંગ્રેસે તેમને ગુજરાત, બિહાર અને ઉત્તર પ્રદેશમાં સ્ટાર પ્રચારક બનાવ્યા હતા. હાર્દિક સૌરાષ્ટ્રના સુરેન્દ્રનગર ખાતે ભાષણ આપી રહ્યા હતા ત્યારે એક યુવકે તેમને લાફો માર્યો હતો.

હાર્દિક પટેલ તથા તેમના સમર્થકોએ આરોપ મૂક્યો હતો કે લાફાકાંડ પાછળ ગુજરાત ભાજપના નેતાઓનો હાથ છે, આ આરોપોને ભાજપે નાકરી કાઢ્યા હતા.

ભાજપે ચૂંટણી પૂર્વે ગરીબ સવર્ણોને 10 ટકા અનામત આપવાની જોગવાઈ કરતો બંધારણીય સુધારો પસાર કર્યો હતો અને ગુજરાતે તેને લાગુ કરી દીધી હતી. 

ગાંધીનગરમાં અમિત શાહ

અમિત શાહને લાલકૃષ્ણ અડવાણીની પરંપરાગત ગાંધીનગર બેઠક પરથી ટિકિટ મળી છે

ભાજપે પાર્ટીના અધ્યક્ષ અમિત શાહને દિગ્ગજ નેતા લાલકૃષ્ણ અડવાણીની પરંપરાગત ગાંધીનગર બેઠક ઉપરથી ટિકિટ આપી.

1991, 1998, 2004, 2009 અને 2014માં અડવાણી આ બેઠક ઉપરથી ચૂંટાયા હતા. સાંકેતિક રીતે અમિત શાહે પાર્ટીના વરિષ્ઠ નેતા લાલકૃષ્ણ અડવાણીનું સ્થાન લીધું હતું.

અગાઉ 2009 સુધી અડવાણી માટે શાહ જ ચૂંટણી વ્યવસ્થાપન કરતા હતા.

માર્ચ મહિનામાં ઉમેદવારી કરી, ત્યારે ભાજપમાં શાહ-મોદી વિરોધી કૅમ્પના મનાતા રાજનાથસિંહ અને નીતીન ગડકરી હાજર રહ્યા.

આ સિવાય શિવસેનાના ઉદ્ધવ ઠાકરે, શિરોમણિ અકાલી દળના પ્રકાશસિંઘ બાદલ, લોકજનશક્તિ પાર્ટીના રામવિલાસ પાસવાન પણ શાહની ઉમેદવારી સમયે હાજર રહ્યા હતા.

મોદી ગાંધીનગર બેઠક હેઠળ આવતી સરખેજ તથા નારણપુરા વિધાનસભા બેઠક ઉપરથી રેકૉર્ડ બહુમત સાથે ચૂંટાઈને ધારાસભ્ય બન્યા છે.

આ રીતે શાહ-મોદીની જોડીએ પક્ષની અંદર...\nઅગાઉની સામગ્રીનો સારાંશ નીચે મુજબ કરી શકાય છે:
અલગ-અલગ ઍક્ઝિટ પોલ્સમાં ભાજપને 22થી 26, જ્યારે કૉંગ્રેસને 0 થી ચાર બેઠક મળશે, તેવી આગાહી કરવામાં આવી છે.